Vedenie

05.06.2019

**Druhé kolo predaja areálu v Gabčíkove - informácia**

Predkladá: **Ing. Dušan Faktor, PhD.**

kvestor

Vypracoval: **Ing. Jozef Benka**

poverený riadením ÚZ STU Gabčíkovo

Zdôvodnenie: Podľa plánu vedenia STU

Návrh uznesenia: Vedenie STU súhlasí s pokračovaním predaja v zmysle platnej legislatívy so znížením ceny o 30 %

**Druhé kolo predaja areálu v Gabčíkove - informácia**

Na základe rozhodnutia vedenia STU je areál ÚZ STU Gabčíkovo na predaj. Dňa 28.3.2017 bol vypracovaný znaleckou organizáciou FINDEX, s.r.o., Čajakova 21, 811 05 Bratislava znalecký posudok, v ktorom je stanovená hodnota areálu ÚZ v Gabčíkove na 7 340 000 €. Predaj zmluvne zabezpečuje spoločnosť Colliers International, spol. s r.o. Bratislava. V mesiacoch september a október 2018 prebehlo prvé kolo verejno – obchodnej súťaže s cieľom predať areál ÚZ STU Gabčíkovo. Termín na predloženie cenovej ponuky bol stanovený na 5.10.2018. Celkovo bolo oslovených 94 potencionálnych investorov, inzerát bol publikovaný celkovo 5 krát v rôznych médiách. Záujem prejavila jedna spoločnosť (Workhaus), ktorá však po fyzickej obhliadke areálu nepredložila cenovú ponuku. V mesiacoch február a marec 2019 prebehlo druhé kolo verejno – obchodnej súťaže s cieľom predať areál ÚZ STU Gabčíkovo. Inzerát bol publikovaný 2 krát v týždenníku Trend, 28.2.2019 a 7.3.2019. Termín na predloženie cenovej ponuky bol stanovený na 29.3.2019. V tomto termíne nebola predložená žiadna cenová ponuka. Záujem prejavil jeden potencionálny investor, spoločnosť ETERNITY Invest Ltd, ktorej zástupca bol na obhliadke areálu dňa 1.4.2019. K dnešnému dňu však nie je k dispozícií záväzné vyjadrenie ku kúpe areálu.

Ing. Jozef Benka

poverený riadením ÚZ STU Gabčíkovo